Diari Oficial de la Generalitat Valenciana


Sumari del DOGV 3189, del 23-02-1998 (1998/1256)

Resolució de 17 de febrer de 1998, per la qual es deixa sense efecte l'exclusió, acordada per la Mesa de Contractació, de la unió temporal d'empreses (UTE) formada per les empreses Ortiz e Hijos, SA, i Obras Asfàlticas y Construcciones, SA, per a participar en el concurs de les obres de Benidorm, Almenara i Rojales.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3189

Data del DOGV
:   23-02-1998

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   1998/1256


Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 17 de febrer de 1998, per la qual es deixa sense efecte l'exclusió, acordada per la Mesa de Contractació, de la unió temporal d'empreses (UTE) formada per les empreses Ortiz e Hijos, SA, i Obras Asfàlticas y Construcciones, SA, per a participar en el concurs de les obres de Benidorm, Almenara i Rojales. [1998/C1256]
  
Vistos els expedients per a la construcció d'instituts de secundària nous de les poblacions d'Almenara (CS), Benidorm (A) i Rojales (A).
  
Antecedents de fet
  
Primer
  
Amb data 16 de gener de 1998, es va publicar en el Diari Oficial de la Generalitat Valenciana número 3.163 l'anunci per a les licitacions de les obres a Almenara i Benidorm, i el 21 de gener, el de les obres de Rojales. El termini de presentació d'ofertes finalitzava el 30 de gener i el 5 de febrer respectivament.
  
Segon
  
L'obertura dels sobres B i C, documentació administrativa i tècnica de les ofertes, es va produir el 6 i l'11 de febrer respectivament, i la de les proposicions econòmiques, sobres A, l'11 i el 16 de febrer de 1998.
  
Tercer
  
Oberts tots els sobres que figuraven en els certificats del registre d'entrada d'aquesta Conselleria, es van rebre ofertes per a les tres obres, dins el termini establit en els anuncis, que havien presentat en la Direcció Territorial d'Alacant les empreses Ortiz e Hijos, SA, i Obras Asfálticas y Construcciones, SA (OASCOM) en unió temporal d'empreses (UTE). Aquestes ofertes es van obrir per la Mesa de Contractació el 13 de febrer, i la mencionada unió temporal d'empreses (UTE) va quedar exclosa per no posseir la classificació requerida per a cap de les tres obres.
  
Quart
  
Amb data 17 de febrer de 1998, la unió temporal d'empreses (UTE) formada per les empreses Ortiz e Hijos SA i Obras Asfálticas y Construcciones, SA (OASCOM), presenta la classificació requerida en els tres expedients d'obres, classificació que per error no es va introduir en les ofertes presentades al seu moment a pesar de posseir-la, segons consta en la còpia diligenciada per notari que presenta.
  
Fonaments de dret
  
I. Articles 32, 80 i 89 de la Llei 13/95, de 18 de maig, de Contractes de les Administracions Públiques.
  
II. Article 10.1 de l'Ordre de 28 de març de 1968.
  
Per tot això, resolc:
  
Deixar sense efecte l'exclusió acordada per la Mesa de Contractació de la unió temporal d'empreses (UTE) formada per les empreses Ortiz e Hijos, SA, i Obras Asfálticas y Construcciones, SA (OASCOM), per a participar en els concursos per a la construcció dels instituts de secundària nous de les poblacions d'Almenara, Benidorm i Rojales, i procedir a l'obertura pública, el pròxim dia 24 de febrer de 1998 a les 12.00 hores, a la sala d'actes d'aquesta Conselleria, de les ofertes econòmiques presentades per la unió temporal d'empreses (UTE) per a les referides obres.